Christiern Henrici

Ta oli sündinud Soomemaal, Viiburi linnas ja 1625. a ametisse pühitsetud. 1626. a sai ta Vastseliina, Rõuge ja Põlva ühiseks õpetajaks, andis aga järgmisel aastal Rõuge ja Põlva enese käest ära ja jäi ainult Vastseliina kihelkonna hingekarjaseks. Tema ametiajal vist pandi alus kirikumõisale ja kirikumaadele. Liivi kindralsuperintendent teatab kuningas Gustav Adolfile Vastseliina kohta järgmist: "Õpetaja Christiern Henricil ei ole midagi kaebamist oma Eesti koguduse üle, ainult seda ta soovib, et paganausu kombed maha pannaks. Ka kogudusel ei ole õpetaja vastu midagi". Kuninglikud komissarid seadsid kiriklikud matused sisse. Aastal 1633 läks Henrichi Palamuse õpetajaks, kus ta ühtlasi ka Maarja-Magdaleena ja Äksi koguduse asju talitas.

Maarja-Magdaleena koguduse vaimulikud
Vastseliina Katariina koguduse vaimulikud
Liivimaa vaimulikud